eBook 3 minute de meditatie - Christophe Andre
Meditatia este o practica veche de peste doua mii de ani. Departe de a fi apanajul Orientului, ea este intalnita la multi mistici si calugari crestini. In prezent capata tot mai mult teren in lumea occidentala, in varianta ei laica - meditatia constiintei depline sau mindfulness, cum mai este cunoscuta in spatiul anglofon. Poate fi practicata in viata de zi cu zi, in cabinetele medicilor si ale psihoterapeutilor, in scurtele pauze impuse de munca epuizanta la birou. Beneficiile ei au fost demonstrate de numeroase studii: serenitate, forta, luciditate, o mai buna sanatate fizica si psihica, dar si posibilitatea de a rezista umbrelor timpului nostru: digitalizarea excesiva a vietii, insingurare, solicitari multiple. In cartea sa, Cristophe Andre ne propune 40 de exercitii accesibile, simple, care sa ne aduca in contact cu noi insine si cu lumea inconjuratoare, dezvaluindu-ne poate fatete necunoscute ale noastre, ale ei, sau ajutandu-ne sa vedem nuante acolo unde mai inainte vedeam doar culori uniforme. Christophe Andre este medic psihiatru la Spitalul Sainte-Anne din Paris si profesor la Universitatea Paris X, psihoterapeut. Editura Trei a tradus mai multe titluri ale autorului francez, printre care: Cum sa ne purtam cu personalitatile dificile; Imperfecti, liberi si fericiti; Despre arta fericirii, Confesiuni psy, Trei prieteni, in cautarea intelepciunii (scrisa impreuna cu Alexandre Jollien si Matthieu Ricard).